क्या है मामला

जानकारी के अनुसार, मामला शाहजहांपुर के अल्लाहगंज थानाक्षेत्र के चिलौआ गांव का है। यहां के रहने वाले इबारत अली की बेटी रुखसार बानों की 30 अप्रैल को अल्लाहगंज निवासी सोनू के बेटे के साथ शादी होनी है। इबारत अली ने बेटी की शादी में न्यौता देने के लिए निमंत्रण पत्र में मक्का मदीना या मुस्लिम धर्म के फोटो न छपवा कर भगवान राम और सीता के स्वयंवर की फोटो छपवाई है।

काजी ने किया निकाह पढ़ने से इंकार

बता दें कि इबारत अली ने जब शादी के कार्ड अपनी रिश्तेदारों के घर बाटें तब इसकी काफी चर्चा इलाके में हुई। बात काजी तक पहुंची तो उन्होंने निकाह पढ़ाने से इंकार कर दिया। परिवार वालों का कहना है कि, काजी ने बरेली स्थित आला हजरत की मजार पर जियारत करने और लिखित में माफी मांगने की सलाह दी है।

Advertisement Advertisement

30 अप्रैल को होनी है शादी

ऐसे में परिवार के सामने मुश्किले खड़ी हो गई है। क्योंकि इबारत अबी की बेटी रुखसार की शादी दो दिन बाद 30 अप्रैल को होना है। शादी की सारी तैयारी पूरी हो चुकी है। लेकिन अब शादी का कार्ड इस परिवार के लिए मुसीबत बन चुका है। वहीं, देवबंद ने परिवार के खिलाफ फतवा भी जारी कर दिया है। कुछ समझ नही आ रहा है कि क्या करें?